Kehityspoliittinen toimikunta

**Työvaliokunnan kokous torstaina 13.6.2019 klo 08:30-10:00**

Paikka: Pikkuparlamentti, kabinetti Tervaleppä

**Esityslista**

1. **Kehityspoliittisen toimikunnan tulevaisuus 2020: päivitys UM:n hallinnon tapaamisesta 12.6. ja KPT:n kannanmuodostus**

KPT:stä ensi syksynä mahdollisesti annettava erillinen asetus (ja sen sisältö) on merkittävä käännekohta toimikunnan historiassa, joka ohjaa myös tulevia toimikuntia**.** KPT:n tavoitteena on, että asetus varmistaa sen, että Kehityspoliittisella toimikunnalla on tarkoituksenmukaiset toimintaedellytykset palvella Suomen kehityspolitiikan ja kansainvälisen kestävän kehityksen Agenda2030 työn edistämistä, sen johdonmukaisuutta ja tuloksellisuutta. Asetus tulee perustumaan laajemmalle KPT:n mandaatille. Valtioneuvosto vakinaistanee KPT:n ensi syksyn aikana näiden pohjalta.

Tärkein avoin kysymys tällä hetkellä on KPT:n mandaatin sisältö ja sen määrittäminen. Asiaa on pohjustettu eri työpajoissa 15.5. (KEKE-KPT) ja 11.6. Näillä evästyksillä KPT:n puheenjohtajisto ja sihteeristö tapaavat UM:n edustajat KE 12.6. ja tuovat terveiset sieltä takaisin KPT:n työvaliokunnalle. Tämän jälkeen asia jää UM:n valmisteluun ja asiaan palataan elokuussa. Tarkoituksena on saada mandaattiluonnos KPT:n syyskuun täysistuntoon 12.9. hyväksyttäväksi. Ulkoministeriö ei ole lähettänyt toimikunnalle kirjallista materiaalia asiasta tai antanut uutta tietoa 23.5. täysistuntopäivityksen jälkeen. KPT:n sihteeristö odottaa tapaamisajan vahvistusta uuden ministerin Ville Skinnarin (SDP) kalenterista lähiaikoina.

* *Työvaliokunnassa kuullaan päivitys 12.6. UM-tapaamisesta sekä keskustellaan KPT:n kannanmuodostuksesta ja seuraavista askeleista mukaan lukien tuleva ministeritapaaminen.*
1. **Uusi hallitusohjelma: *Osallistava ja osaava Suomi: sosiaalisesti, taloudellisesti ja ekologisesti kestävä yhteiskunta*: mitä vaikutuksia kehitysyhteistyölle ja –kehityspolitiikalle sekä KPT:lle?**

Uusi hallitusohjelma *”Osallistava ja osaava Suomi”* perustuu pitkälti kestävän kehityksen Agenda2030 periaatteille. Se sisältää myös kehityspoliittisen toimikunnan suosituksien mukaisia kirjauksia ilahduttavassa määrin. Erityisen tärkeitä ovat kirjaukset painopisteiden jatkuvuudesta, ihmisoikeusperustaisesta ulkopolitiikasta sekä Suomen kehityspolitiikan johdonmukaisuutta ja vaikuttavuutta edistävistä ylihallituskautisista periaatteista. Lisäksi ohjelma sisältää kirjaukset sukupuolten tasa-arvoa läpileikkaavuutta tehostavasta tavoitteesta, jonka mukaan 85 prosenttia kehitysyhteistyöstä tulee tukea tasa-arvoa joko ensisijaisena tai toissijaisena tavoitteena OECD DACin suositusten mukaisesti. Myös humanitaarisen avun, kehitysyhteistyön ja rauhantyön ”nexus” on vahvasti mukana. Samoin kansainväliset vero- ja ilmastokysymykset ovat laajasti mukana. Ne kattavat myös kehityspoliittisen ulottuvuuden. Hallitusohjelma linjaa myös kestävän kehityksen tiekartan laadinnasta. Lisäksi ohjelma painottaa parlamentaaristen, laaja-alaisten komiteoiden asemaa.

Toisaalta ohjelmasta puuttuu jälleen kerran 0,7/0,2 BKTL-osuuden konkreettinen aikataulu, myös vuosittainen lisäys 83,7 miljoonaa euroa jäi valitettavan pieneksi suhteessa lupauksiin ja vuonna 2016 alkaen tehtyihin leikkauksiin.

* *Keskustelua uudesta hallitusohjelmasta ja sen vaikutuksesta KPT:n työn sisältöihin mukaan lukien kehityspoliittisen selonteon mahdollinen päivitys.*
1. **KPT:n loppukauden työsuunnitelmasta**

Alustavasti KPT:n loppukauden työsuunnitelmaan on kuulunut kehityspolitiikan päivitysprosessin seuranta ja mahdollinen aktiivinen osallistuminen siihen erityisesti osana kestävän kehityksen tiekartan laadintaan. Myös EU:n puheenjohtajuuskausi avaa uusia mahdollisuuksia, joissa voimme olla mukana. Yksi tällainen olisi Suomen kehitystutkimuksen seuran, Fingon ja KPT:n mahdollinen yhteistilaisuus Helsingin yliopiston Tiedekulmassa syksyn alussa. On myös huomioitava, että KPT:n asetusprosessi sekä mahdollinen sihteeristön valintaprosessi tulee työllistämään KPT:n työvaliokuntaa merkittävästi syyskuukausina.

* *Keskustelua ja ideointia*
1. **Tiedoksi**
* KPT:n strategisen kehittämisen työn toimeksiannon peruuntuminen.
* Päivityksiä KPT:n järjestämistä kevään työpajoista ja tilaisuuksista liittyen kestävän kehityksen kansalliseen toimeenpanoon ja Suomen EU-puheenjohtajuuskauteen.
1. **Muut asiat**